য়ুমলৈ-কৈরৈ মন্ত্রালয়
য়ুনিয়ন হোম অমসুং কোওপরেশন মিনিস্তর, শ্রী অমিত শাহনাসাম্বাদা সেন্ত্রেলফোরেন্সিক সাইন্স লেবোরেতরী গী উরেপ উয়ুং তমখ্রে অমসুং জম্মুদা চাউকৎ-থৌরাংগী স্কীম কয়া অমা শাহংখ্রে অমসুং উরেপ উয়ুং তমখ্রে
শ্রী অমিত শাহনা, ত্রিকুত নাগরদা, দা. স্যামা প্রসাদ মুখর্জীদা হৈকৎ-লৈকৎ তমখ্রে
দা. স্যামা প্রসাদ মুখর্জীগী কত্থোকপা, মথৌনা অমসুং অচেৎপা ফিরেপ অদুনা মরম ওইরগা জম্মু অমসুং কাশ্মির অসিবু ভারতকা পুন্দুনা লৈরে অমসুং আর্তিকল ৩৭০সু লৌথোকখ্রে
জম্মু অমসুং কাশ্মির য়াওনা লৈবাক পুম্বনা জম্মু অমসুং কাশ্মিরবু ভারত ইমাগী লুহুপ ওইহনবগীদমক্তা দা. স্যামা প্রসাদ মুখর্জী অমসুং দা. পন্দিত প্রেম নাথ দোগ্রানা লৌখিবা থৌদাং অদুগী লমন অমা তোনশিল্লরে
প্রধান মন্ত্রী, শ্রী নরেন্দ্র মোদীগী লুচিং মখাদা, জম্মু আমসুং কাশ্মিরনা চাউখৎ-থৌরাংগী লম্বিদা মাংজিল থাদুনা চৎলি অমসুং অনৌবা জম্মু অমসুং কাস্মিরগী শক্তম অমা ওইরক্লি
মমাংদা, তমপাক্কী নহাশিংনা মখোয়গী মখুত্তা নুং পাইদুনা লৈরম্মি, অদুবু হৌজিক্তি মখোয়গী মখুত্তা লেপতোপশিং পাইরে, মসিগী লাইরিক-লাইশু হৈরবা নহাশিং অসিনা জম্মু অমসুং কাশ্মির অমসুং লৈবাক অসিগী তুংগীলম্বি য়াৎকদৌরিবনি
য়ুনিয়ন হোম অমসুং কোওপরেশন মিনিস্তর, শ্রী অমিত শাহনাসাম্বাদা সেন্ত্রেলফোরেন্সিক সাইন্স লেবোরেতরী গী উরেপ উয়ুং তমখ্রে অমসুং জম্মুদা চাউকৎ-থৌরাংগী স্কীম কয়া অমা শাহংখ্রে অমসুং উরেপ উয়ুং তমখ্রে। মমাংদা, দা. স্যামা প্রসাদ মুখর্জীগী বালিদান দিৱসতা, শ্রী অমিত শাহনা ত্রিকুত নাগরদা মঙোন্দা হৈকৎ-লৈকৎ তমখি। জম্মু অমসুং কাশ্মিরগী, লেফ্তনেন্ত গোবর্নর, শ্রী মনোজ সিনহা, য়ুনিয়ন মিনিস্তর, দা. জিতেন্দ্র সিং য়াওনা দিগ্নিতরী কয়া অমনা সি.এফ.এস.এল., সাম্বা অমসুং অতোপ্পা চাউখৎ-থৌরাংগী শ্কীমশিংগী শঙ্গাবা অমসুং উরেপ-উয়ুং তম্বগী থৌরমদা শরুক য়াখি।
শ্রী অমিত শাহনা ৱা ঙাংবা মতমদা হায়খি মদুদি স্যামা প্রসাদ মুখর্জীগী কত্থোকপা, মথৌনা অমসুং অচেৎপা ফিরেপ অদুনা মরম ওইরগা জম্মু অমসুং কাশ্মির অসিবু ভারতকা পুন্দুনা লৈরে অমসুং আর্তিকল ৩৭০সু লৌথোকখ্রে। মহাক্না হায়খি মদুদি আর্তিকল ৩৭০ হাপচিন্নবগী প্রোপোজল অদুগী মায়োক্তা ৱাকৎপা ওইনা ১৯৫৩দা, দা. স্যামা প্রসাদ মুখর্জীনা ইন্দস্ত্রী অমসুং সপ্লাই মিনিস্তরগী ফমদগী থাদোকখি অমসুং দা. মুখর্জীনা হায়খি মদুদি দো ৱিধান, দো নিশান, দো প্রধাননা লৈবাক অসিদা চৎনবা য়ারোই। শ্রী শাহনা হায়খি মদুদি দা. স্যামা প্রসাদ মুখর্জীগী মঙলান অদুবু মঙফাওনহল্লদুনা, প্রধান মন্ত্রী শ্রী নরেন্দ্র মোদীনা ২০১৯গী ওগস্ত ৫দা আর্তিকল ৩৭০ লৌথোকখি। মখানা ঞকঅ তরাকখি মদুদি জম্মু অমসুং কাশ্মির য়াঔনা লৈবাক পুম্বনা জম্মু অমসুং কাশ্মিরবু ভারত ইমাগী লুহুপ ওইহনবগীদমক্তা দা. স্যামা প্রসাদ মুখর্জী অমসুং দা. পন্দিত প্রেম নাথ দোগ্রানা লৌখিবা থৌদাং অদুগী লমন অমা তোনশিল্লরে।
য়ুনিয়ন হোম অমসুং কোওপরেশন মিনিস্তরনা হায়খি মদুদি ঙসি লুপা করোর ৩০৯ রোম চংনা জম্মুদা চাউখৎ-থৌরাংগী স্কীম কয়া অমগী উরেপ-উয়ুং তমখ্রে। মসিগী মখাদা, লুপা করোর ১০০ চংনা সি.এফ.এস.এল., লুপা করোর ১৫৭.৪৭ চংনা রাম্বান অমসুং কিস্ত্বারদা জল জীৱন মিসনগী মখাদা ৱাতর সপ্লাই স্কীম ৪১, লুপা করোর ৩২.৪৬ চংনা দোদা বস স্তেন্দদা মল্তি-স্তোরী পার্কিংশু য়াওরি। মসিগা লোইননা, লুপা করোর ৪০.৮৬ চংনা বক্সি বাগরদা শরু অমসংউ তাংগী হোসপিতাল, লুপা করোর ১৭.৭৭ চংনা গ্রিদ স্তেশন অমসুং লুপা করোর ২৫ চংনা দোগ্রা চোকতগী কে.সি.চোক ফাওবা লম্বি অপগ্রেদেশন তৌব অদুবুশু শঙ্গাখ্রে।
শ্রী অমিত শাহনা হায়খি মদুদি প্রধান মন্ত্রী, শ্রী নরেন্দ্র মোদীগী লুচিং মখাদা, জম্মু আমসুং কাশ্মিরনা চাউখৎ-থৌরাংগী লম্বিদা মাংজিল থাদুনা চৎলি অমসুং অনৌবা জম্মু অমসুং কাস্মিরগী শক্তম অমা ওইরক্লি। মহাক্না হায়খি মদুদি গোল্দন হেল্থ কার্দ য়েন্থোকপগী থৌরমশু ঙসি লোইশিনখ্রে।খ মী লাখ ৯৭ লোম্না গোল্দন হেল্থ কার্দ অসিগী কান্নবা ফংলগনি। শ্রী শাহনা হায়খি মদুদি লৈবাক অসিগী মফম খুদিংমক্তা প্রধান মন্ত্রী অয়ুশমান ভারত য়োজনাগী মখাদা লাইরবশিং খক্তনা মসিগী কান্নবা ফংগনি, অদুগা জম্মু অমসুং কাশ্মিরদদি, প্রধান মন্ত্রী, শ্রী নরেন্দ্র মোদীনা নাগ্রিক খুদিংমক্তা লেম্না লুপা লাখ ৫ ফাওবগী হেল্থ ফেসিলিতীশিং পীনবা লেপখ্রে।জম্মু অমসুং কাশ্মি সরকারনা স্কীম অসিগী মখাদা নুমিৎ খুদিংগী লুপা করোর ২গী পেমেন্ত তৌরি।
শ্রী অমিত শাহনা হায়খি মদুদি হন্দক্তা স্রিনাগরদা জি.-২০ সম্মিত মাইপাক্না পাংথোকখি।কনফরেন্স অসিগী মনুংদা লৈবাক কয়া অমগী লুচিংবশিংনা কাস্মিরগী অফবা তুরিজমগী পাউজেল অদু পুখি অমসুং কাশ্মিরদা ফিভম ফগৎপগী পাউজেল অদুবু মালেম পুম্বদা য়ৌহনখি। শ্রী শাহনা হায়খি মদুদি প্রধান মন্ত্রী, শ্রী নরেন্দ্র মোদীগী লুচিং মখাদাসরকার অসিনা জম্মু অমসুং কাশ্মিরদা পঞ্চায়তি রাজ সীস্তেম অমুক হন্না চৎনহনখ্রে।হৌজিক-হৌজিক, নৌনাখনবা পঞ্চ, সর্পঞ্চ অমসুং তেহসিল পঞ্চায়ত অমসুং জিলা পঞ্চায়তকী মেম্বর ৩২,০০০ লৈরে, মখোয়না জম্মু অমসুং কাশ্মিরবু চাউখৎ-থৌরাংগী লম্বিদা মাংলোমদা পুখৎলি। মহাক্না হায়খি মদুদি চহি ৭০দা মেদিকেল কোলেজ ৪ খক্তমক শাখি, অদুবু হৌখিবা চহি ৯ অসিদা অনৌবা মেদিকেল কোলেজ ৯ অমসুং নর্সিং কোলেজ ১৫ শাখি। মমাংদা মেদিকেল সীত ৫০০খক্তমক লৈরম্মি, হৌজিক্তি এম.বি.বি.এস. সীত ৬০০ অমগা হাপচিনখ্রে। দিগ্রী কোলেজ অমসুং ইঞ্জিনীয়রিং কোলেজশিংগী মশিং অদুশু ৯৬তগী ১৪৭তা হেনগৎলকখ্রে অমসুং আই.আই.তি. অমসুং আই.আই.এম. জম্মুদা থমখ্রে। মহাক্না হায়খি মদুদি তিরুমালা তিরুপতি দেৱাস্থনম মন্দিরশু জম্মু অমসুং কাশ্মিরদা হন্দক্তা শঙ্গাখ্রে।
য়ুনিয়ন হোম অমসুং কোওপরেশন মিনিস্তর হায়খি মদুদি ইমুং অহুম্না জম্মু অমসুং কাশ্মির অসি চহি কয়া অমা পাল্লম্মি অমসুং আর্তিকল ৩৭০না মরম ওইরগা চাউখৎ-থৌরাং অমত্তা লৈখিদে, তেরোরিজম্না মরম ওইরগা মীচম ৪২,০০০ হাৎখি, অদুবু মীশিং অসিনা হৌজিক ফাওবা ঐখোয়না আর্তিকল ৩৭০ অসি থমগদবনি হায়না হায়রি। শ্রী শাহনা হায়খি মদুদি, প্রধান মন্ত্রী, শ্রী নরেন্দ্র মোদীগী লুচিং মখাদা ভারত সরকারনা জম্মু অমসুং কাশ্মিরদা তেরোরিজমগী মায়োক্তা হকচিন্না থবক-থৌরমশিং পাইখৎখি। শ্রী মোদীনা আর্তিকল ৩৭০ লৌথোক্তুনা, পি.এম. মোদীনা চিংগী ফুরপশিং, সেদ্যুল কাস্তশিং, সেদ্যুল ত্রাইবশিং, নুপীশিং অমসুং সেনিয়র সিতিজনশিংদা রিজার্ভেশন তৌবগী হকশিং পীখ্রে। মসিগী ৱায়েল অসি শ্রী মোদী খক্তনা ফংহনবা ঙম্মি। শ্রী শাহনা হায়খি মদুদি, হান্নগী সরকারনা পাল্লিঙৈ মতমদা, চহি ১০গী মনুংদা তেরোরিস্তকী থৌদোক ৭,৩২৭ লৈখি, মসিদা মীচম ২,০৫৬ হাৎখি, অদুগা হৌখিবা চহি ৯ অসিদা, তেরোরিস্তকী থৌদোক অসি ৭০%দা হন্থদুনা, থৌদোক ২,৩৫০ খক্তমক থোকখি, মসিদা মীচম ৩৭৭ খক্তমক হাৎখি। মহাক্না হায়খি মদুদি আর্তিকল ৩৭০ অসি লৌথোকখ্রবা মতুংদা, স্ত্রাইক অমসুং বন্দ ৩২ খক্তমক তৌবা থেংনখি, অদুগা হৌখিবা থা ৪৭তা নুং থোম্বগী থৌদোকশু ৯০%দা হন্থরকখ্রে।
অমিত শাহনা হায়খি মদুদি হৌখিবা চহি ৯ অসিদা, প্রধান মন্ত্রী, শ্রী নরেন্দ্র মোদীনা ভারতপু মালেম অসিগী ৫শুবা খ্বাইদগী চাউবা ইকোনোমী অমা ওইহন্নবা য়াম্না কন্না হোৎনখি। ভারত সরকারনা ইন্দস্ত্রিয়েল পোলিসী, ইন্দস্ত্রিয়েল লেন্দ এলোতমেন্ত পোলিসী, প্রাইভেত ইন্দস্ত্রিয়েল এস্তেত দেবেলপমেন্ত পোলিসী, ৱুল প্রোসেসিং, হেন্দিক্রাফ অমসুং হেন্দলুম পোলিসী, ২০২১দা নঅনৌবা ফিলম পোলিসী, তুরিজমগীদমক্তা হোমস্তে অমসুং হাউস বোত পোলিসী য়াওনা জম্মু অমসুং কাশ্মিরগী চাউখৎ-থৌরাংগীদমক্তা পোলিসী কয়া অমা শেমখি। মসিগী পোলিসীশিং অসিনা মরম ওইরগা জম্মু অমসুং কাশ্মিরদা ইনভেস্তমেন্ত য়াম্না হেনগৎলক্লি অমসুং তুরিস্ত লাকপগী মশিংশু লেপ্তনা হেনগৎলক্লি। চহি ২০২২দা, য়াম্লবা তুরিস্ত করোর ১.৮৮না জম্মু অমসুং কাশ্মিরদা লাকখি। মহাক্না হায়খি মদুদি ১৯৪৭দগী ২০১৪ ফাওবদা, লমদম অসিদা থবক্কী অৱাৎপা য়াম্না চাউনা লৈখি। প্রধান মন্ত্রী, শ্রী নরেন্দ্র মোদীগী লুচিং মখাদা, ভারত সরকারনা নহাশিংদা সরকারগি থবক ২৮,০০০ পীখি, সেল্ফ এমপ্লোইমেন্ত য়ুনিৎ ৫১,০০০ লিংখৎখি, মিসন য়ুথকী মখাদা নহা ৭০,০০০দা হিংননবগী লম্বি পীবীখি অমসুং অরান-অথুপ অমত্তা য়াওদনা য়াম্না ময়েক শেংনআ লুপা করোর ২৮,৪০০গী ইন্দস্ত্রিয়েল পেকেজ অমা খাইদোকখি।
য়ুনিয়ন হোম মিনিস্তরনা হায়খি মদুদি প্রধান মন্ত্রী, শ্রী নরেন্দ্র মোদীগী লুচিং মখাদা অনৌবা জম্মু অমসুং কাশ্মির অমা শেমগৎলক্লি। মমাংদা, তমপাক্কী নহাশিংনা মখোয়গী মখুত্তা নুং পাইদুনা লৈরম্মি, অদুবু হৌজিক্তি মখোয়গী মখুত্তালেপতোপশিং পাইরে।মসিগী লাইরিক-লাইশু হৈরবা নহাশিং অসিনা জম্মু অমসুং কাশ্মির অমসুং লৈবাক অসিগী তুংগীলম্বি য়াৎকদৌরিবনি। মসিগী অহোংবা অসি হৌখিবা চহি ৯ অসিগী মনুংদা প্রধান মন্ত্রী, নরেন্দ্র মোদীনা হোৎনখিবশিং অদুনা মরম ওইরগা ওইথোকপা ঙম্লিবনি।
শ্রী অমিত শাহনা হায়খি মদুদি প্রধান মন্ত্রী, শ্রী নরেন্দ্র মোদীনা য়ুনাইতেদ স্তেতস ওফ অমেরিকাদা নুমিৎ হুম্নিগী খোংচত্তা চৎখি। য়ু.এস.এ.না ভারতকী প্রধান মন্ত্রীদা স্তেত গেস্তকী ইকাইখুম্নরবা মিংথোল অসি পীনবীখি, প্রধান মন্ত্রী, শ্রী নরেন্দ্র মোদীদা পীরিবা অসিগুম্বা ইকাইখুম্নরবা মিংথোল অসি হৌজিক ফাওবদা কানা অমত্তদা পীখিদ্রি। স্পেস, দিফেন্স, সেমিকন্দক্তরগী লমদা ভারত অমসুং য়ু.এস.এ.গী মরক্তা য়ানচে কয়া অমা খুৎয়েক পীনখ্রে, অমসুং অচৌ-অচৌবা কমপনী ময়াম অমনা ভারত্তা ইনভেস্ত তৌনবা খৌরাংনা ঙাইরি
য়ুনিয়ন হোম অমসুং কোওপরেশন মিনিস্তরনা হায়খি মদুদি প্রধান মন্ত্রী, শ্রী নরেন্দ্র মোদীগী লুচিং মখাদা, হৌখিবা চহি মাপল অসিদা, ভারত সরকারনা মতম পুম্বগী ওইনা করপ্সন মুত্থৎনবগী থবক হৌখি অমসুং লেবাক অসিগী মিংচৎ হেনগৎহনখি। অথিংবা কয়া লৈনা লৈনা, প্রধান মন্ত্রী, শ্রী নরেন্দ্র মোদীনা চাউখৎ-থৌরাংগী ওইবা অনৌবা থৌরাংশিং খুদম ওইনা আর্তিকল ৩৭০ লৌথোকপা, রাম মন্দির শাবা, ত্রিপল তলাখ লৌথোকপগী থবকশিং পাইখৎখি। প্রধান মন্ত্রীনা লৈবাক অসিগী লাইরবা মী করোর ৬০দা খুদোংচাবা কয়া অমা পীখ্রে, হায়রিবশিং অসি মখোয়না হৌখিবা চহি ৭০দগী ঙাইরকখিবশিং অদুনি।